Polisi Kenderaan Persendirian Lembaran Pendedahan Produk Nota Penting 1. Baca Lembaran Pendedahan Produk ini sebelum anda memutuskan untuk mengambil Polisi Kenderaan Persendirian ini. Sila pastikan anda turut membaca terma dan syarat am polisi ini. 2. Anda mesti memastikan kenderaan anda diinsuranskan dengan nilai yang bersesuaian kerana ia akan memberi kesan kepada jumlah yang anda boleh tuntut apabila berlaku kemalangan. Anda dinasihatkan untuk berurusan dengan bengkel yang diluluskan. Sekiranya anda mempunyai perlindungan komprehensif dan anda bukanlah pihak yang bersalah, anda dinasihatkan untuk mengemukakan tuntutan kepada kami. Anda harus baca dan fahami kandungan polisi insurans dan berbincang dengan pengantara insurans anda atau hubungi kami untuk maklumat lanjut. 3. Menurut Perenggan 5 Jadual 9 Akta Perkhidmatan Kewangan 2013, sekiranya Anda memohon untuk Insurans ini semata-mata untuk tujuan yang tidak berkaitan dengan perdagangan, perniagaan atau profesion Anda, Anda mempunyai kewajipan untuk mengambil langkah yang munasabah untuk tidak memberi gambaran yang salah ketika menjawab soalan-soalan di dalam Borang Cadangan (atau semasa Anda memohon untuk insurans ini). Anda mesti menjawab soalan dengan lengkap dan tepat. Kegagalan untuk mengambil langkah yang munasabah dalam menjawab soalan-soalan boleh mengakibatkan pembatalan kontrak insurans anda, penolakan atau pengurangan tuntutan anda, perubahan terma atau pembatalan kontrak insurans anda. Kewajipan pendedahan di atas akan diteruskan sehingga masa kontrak insurans anda dimasuki, diubah atau diperbaharui dengan kami. Selain menjawab soalan-soalan di dalam Borang Cadangan (atau ketika anda memohon untuk insurans ini), anda dikehendaki untuk mendedahkan apa-apa perkara lain yang diketahui mempunyai kaitan dengan keputusan kami dalam menerima risiko dan menentukan kadar dan terma yang akan dikenakan. Anda juga mempunyai kewajipan untuk memberitahu kami dengan serta-merta sekiranya sebarang maklumat yang diberikan di dalam Borang Cadangan (atau semasa anda memohon untuk insurans ini) adalah tidak tepat atau telah berubah pada bila- bila masa selepas kontrak insurans anda telah berkuat kuasa, diubah atau diperbaharui dengan kami. 1. Apakah produk ini? Polisi ini menyediakan perlindungan insurans terhadap liabiliti kepada pihak ketiga untuk kecederaan tubuh badan dan kematian, kerugian atau kerosakan harta pihak ketiga dan kerugian atau kerosakan kepada kenderaan anda akibat kebakaran yang tidak disengajakan, kecurian atau kemalangan. 2. Apakah perlindungan / manfaat yang disediakan? Perlindungan Polisi Komprehensif, Pihak Ketiga Kebakaran & Kecurian dan Pihak Ketiga adalah seperti jadual di bawah: Perlindungan Komprehensif Pihak Ketiga, Kebakaran & Kecurian Pihak Ketiga Liabiliti kepada pihak ketiga untuk: • Kecederaan tubuh badan atau kematian Kerugian/Kerosakan harta pihak ketiga Ya Ya Ya Kerugian/Kerosakan kepada kenderaan sendiri akibat kebakaran yang tidak disengajakan atau kecurian Ya Ya Tidak Kerugian/Kerosakan kepada kenderaan sendiri akibat kemalangan Manfaat pilihan yang anda ingin beli dengan membayar premium tambahan: Liabiliti penumpang di sisi undang-undang kerana perbuatan cuai Ya Pilihan Tidak Pilihan Tidak Pilihan Liabiliti dari segi undang-undang terhadap penumpang Pilihan Pilihan Pilihan Multi Drive Protector / Multi Drive Protector Plus Pilihan Pilihan Pilihan Multi Drive Bravo / Multi Drive Bravo Plus Perlindungan untuk cermin depan/belakang, tingkap dan bumbung matahari Perlindungan tambahan bencana khas seperti banjir, tanah runtuh dan sebagainya Return-to-Invoice (RTI Gap) Pilihan Pilihan Pilihan Pilihan
1 daripada 4
Pampasan untuk tempoh pembaikan yang dianggarkan (CART) Pilihan
Mogok, rusuhan dan kekecohan awam Pilihan
Nota: (i) Ia adalah satu kesalahan di bawah undang-undang Republik Singapura jika memasuki negara tersebut tanpa perlindungan liabiliti penumpang untuk insurans motor anda. Manfaat-manfaat yang dibayar di bawah produk yang layak adalah dilindungi oleh PIDM sehingga had perlindungan. Sila rujuk Brosur Sistem Perlindungan Manfaat Takaful dan Insurans PIDM atau hubungi Generali Insurance Malaysia Berhad atau PIDM (layari 3. Apakah Tempoh Perlindungan dan Pilihan Pembaharuan? Tempoh perlindungan adalah untuk satu tahun. Anda perlu memperbaharui perlindungan insurans setiap tahun. 4. Berapa premium yang perlu saya bayar? Harga yang anda bayar untuk polisi kenderaan persendirian akan bergantung kepada profil risiko anda, termasuk tetapi tidak terhad kepada: • Amaun diinsuranskan dicatatkan di dalam jadual polisi • Ciri-ciri kenderaan anda seperti umur kenderaan, keupayaan enjin, buatan / model kenderaan dan lain-lain • Ciri-ciri pemilik atau pemandu kenderaan seperti umur dan jantina • • Pengalaman tuntutan • Kelayakan Diskaun Tanpa Tuntutan (NCD) Lokasi kenderaan diguna PILIHAN POLISI Apabila membeli polisi sentiasa: • Semak harga nilai pasaran kenderaan anda. Jika ia adalah kenderaan baru, jumlah diinsuranskan adalah harga beli. Pastikan kenderaan anda diinsuranskan dengan secukupnya kerana ia akan memberi kesan kepada jumlah yang anda boleh tuntut. Beri semua fakta penting mengenai kenderaan anda, termasuk tentang kemalangan sebelumnya (jika ada), pengubahsuaian enjin dan lain-lain. Jika ragu-ragu, sila bertanya kepada pengantara insurans anda/kakitangan perkhidmatan pelanggan kami. 5. Apakah yuran dan caj yang perlu saya bayar? Selain dari premium, anda perlu membayar a. Cukai Perkhidmatan b. Duti Setem c. Komisen yang dibayar kepada pengantara insurans (jika ada) Jumlah 8% daripada premium RM 10.00 10% daripada premium Kebolehgunaan duti setem dan cukai perkhidmatan yang digunakan, atau sebarang cukai lain adalah tertakluk kepada undang-undang Malaysia yang berkuat kuasa. 6. Apakah antara terma-terma dan syarat-syarat penting yang patut saya ketahui? Kewajipan Pendedahan : A. Kontrak Insurans Pengguna Dimana insurans yang anda pohon ini tidak berkaitan sama sekali dengan perdagangan, perniagaan atau profesion anda, anda bertanggungjawab mengambil langkah yang munasabah untuk tidak membuat salah nyataan semasa menjawab apa-apa soalan dalam Borang Cadangan (atau semasa anda membuat permohonan insurans ini) contohnya, anda sepatutnya menjawab semua soalan dengan sepenuhnya dan tepat. Kegagalan mengambil langkah yang munasabah dalam menjawab apa-apa soalan boleh menyebabkan kami mengelak kontrak insurans, menolak atau mengurangkan tuntutan anda, menukar terma atau menamatkan kontrak insurans anda mengikut Jadual 9 Akta Perkhidmatan Kewangan 2013. Anda juga dikehendaki mendedahkan lain-lain perkara yang anda tahu sebagai berkaitan dengan keputusan kami sama ada untuk menerima atau tidak risiko dan kadar dan terma yang hendak dipakai. B. Kontrak Insurans Komersial Dimana insurans yang anda pohon ini berkaitan dengan perdagangan, perniagaan atau profesion anda, anda bertanggungjawab mendedahkan apa-apa perkara yang anda tahu sebagai berkaitan kepada keputusan kami sama ada untuk menerima atau tidak risiko dan kadar dan terma yang hendak dipakai, serta apa-apa perkara seorang yang munasabah dalam hal keadaan itu boleh dijangkakan tahu sebagai berkaitan, kegagalan berbuat 2 daripada 4
7. demikian boleh menyebabkan kami mengelak kontrak insurans, menolak atau mengurangkan tuntutan anda, menukar terma atau menamatkan kontrak insurans anda. Anda juga bertanggungjawab memberitahu kami serta-merta jika pada bila-bila masa selepas kontrak insurans anda berkuat kuasa, semasa memohon dengan kami untuk membuat perubahan atau memperbaharui, apa- apa maklumat yang diberi di dalam Borang Cadangan (atau semasa anda membuat permohonan insurans ini) tidak tepat atau telah berubah. Berikut adalah contoh-contoh tindakan yang boleh kami ambil terhadap anda jika anda memberi pernyataan salah tentang mana-mana fakta kepada kami sebelum polisi berkuat kuasa: ▪ isytiharkan polisi anda sebagai terbatal dari mula lagi (iaitu polisi dianggap tidak sah), dan kami boleh tidak pulangkan apa-apa premium; ▪ batalkan polisi tersebut dan pulangkan premium setelah ditolak caj pembatalan atau menuntut premium yang belum dibayar; ▪ singkir satu atau lebih pemandu dinamakan dari polisi anda dan selaraskan premium anda; ▪ tuntut semula apa-apa kekurangan premium yang tidak dikenakan; ▪ tolak mana-mana tuntutan yang telah atau akan dikemukakan di bawah polisi; atau ▪ berhak menuntut kembali daripada jumlah mana-mana tuntutan yang telah dibayar di bawah polisi atau mana- mana tuntutan yang terpaksa kami bayar kerana undang-undang jalan raya termasuk kos membuat tuntutan. Nilai diinsuranskan/amaun diinsuranskan Sekiranya anda membeli polisi untuk melindungi kerugian/kerosakan kepada kenderaan anda, anda perlu memastikan kenderaan anda diinsuranskan dengan secukupnya kerana ia akan memberi kesan kepada jumlah yang anda boleh tuntut sekiranya berlaku kerugian/kerosakan. Bagi kenderaan baru, nilai diinsuranskan adalah harga beli manakala bagi kenderaan lain, nilai diinsuranskan berdasarkan harga pasaran kenderaan semasa anda memohon polisi insurans. Nilai Yang Lebih Rendah Daripada Nilai Pasaran Sekiranya anda menginsuranskan kenderaan anda pada nilai yang lebih rendah daripada nilai pasaran, anda akan dianggap membayar sendiri perbezaan nilai tersebut, iaitu, jika berlaku kerugian/kerosakan, akan hanya dibayar sebahagian ganti rugi (setakat bahagian yang diinsuranskan) oleh syarikat insurans anda. Nilai Yang Lebih Tinggi Daripada Nilai Pasaran Sekiranya anda menginsuranskan kenderaan anda pada jumlah yang lebih tinggi daripada nilai pasaran, pampasan maksimum yang akan anda terima adalah mengikut nilai pasaran kenderaan tersebut dan pemegang polisi tidak boleh 'mendapat keuntungan' daripada tuntutan insurans motor.
Lebihan (Ekses) Juga dikenali sebagai 'deduktibel'. Ini adalah jumlah kerugian yang perlu anda tanggung sebelum syarikat insurans anda membayar baki tuntutan kerosakan kenderaan anda.
Lebihan Wajib (Ekses Wajib) RM400 Jika kenderaan anda dipandu oleh orang yang tidak dinamakan dalam polisi anda atau jika pemandu adalah di bawah umur 21 tahun atau memegang lesen memandu Percubaan (P) atau Sementara (L). Nilai Dipersetujui Nilai Dipersetujui adalah jumlah yang telah ditetapkan setelah perbincangan dan persetujuan antara anda dan syarikat insurans anda semasa anda membeli atau memperbaharui polisi. Nilai Dipersetujui memberikan kepastian mengenai pampasan yang akan anda terima daripada syarikat insurans anda sekiranya kereta anda musnah sama sekali atau dicuri. Diskaun Tanpa Tuntutan (NCD) NCD merupakan suatu ganjaran yang diberi dalam bentuk diskaun jika anda tidak membuat tuntutan dalam tempoh insurans sebelum ini dengan syarat tempoh insurans tersebut melebih setahun. Bayaran Sebelum Perlindungan (CBC) Premium sepenuhnya perlu dibayar sebelum tarikh mula perlindungan insurans. Insurans ini akan terbatal secara automatik sekiranya syarat ini tidak dipatuhi. Nota: Senarai ini tidak menyeluruh. Sila rujuk kontrak polisi untuk senarai lengkap terma dan syarat di bawah polisi ini. Apakah pengecualian utama di bawah polisi ini? Polisi ini tidak memberikan perlindungan terhadap kerugian tertentu, sebagai contoh: • Kematian atau kecederaan anggota diri sendiri disebabkan oleh kemalangan kenderaan. • Liabiliti anda terhadap tuntutan daripada penumpang-penumpang dalam kenderaan anda. 3 daripada 4
Kecurian aksesori bukan kilang - kenderaan (stereo kereta, kerusi kulit, rim sukan dan lain-lain) kecuali diisytiharkan selainnya. Segala kerugian turutan, susut nilai, haus dan lusuh, kegagalan/kerosakan mekanikal atau teknikal, dan • Kerugian/kerosakan akibat daripada bencana alam seperti banjir, ribut atau tanah runtuh. Nota: Senarai ini tidak menyeluruh. Sila rujuk kepada kontrak polisi untuk senarai penuh bagi terma dan syarat di bawah polisi ini. Walau bagaimanapun, anda boleh membayar premium tambahan untuk melindungi pengecualian di atas, contohnya banjir atau liabiliti anda terhadap tuntutan bagi penumpang anda. Cermin depan dan aksesori kenderaan perlindungan juga boleh diambilkira untuk memelihara "Diskaun Tanpa Tuntutan" anda sekiranya berlaku kerugian/kerosakan. 8. Bolehkah saya membatalkan polisi saya? Anda boleh membatalkan polisi anda pada bila-bila masa dengan memberi notis bertulis kepada kami. Semasa pembatalan, anda layak mendapat bayaran balik premium berdasarkan pro-rata bagi tempoh yang belum tamat dikira dari tarikh penerimaan notis bertulis jika kenderaan anda telah dilindungi dengan kami secara berterusan lebih daripada dua belas (12) bulan atau kadar jangka pendek sekiranya kenderaan anda tidak terus diinsuranskan dengan kami untuk lebih daripada dua belas (12) bulan. Premium minimum yang dibayar di bawah polisi ini tidak akan dikembalikan. Bayaran balik premium adalah dibenarkan dengan syarat tiada tuntutan timbul semasa tempoh insurans semasa kemudian. 9. Apa yang perlu saya lakukan sekiranya terdapat perubahan terhadap maklumat hubungan saya? Adalah penting untuk anda memaklumkan kepada kami tentang sebarang perubahan mengenai maklumat anda (seperti nombor telefon atau alamat surat-menyurat) bagi memastikan semua surat-menyurat sampai kepada anda tepat pada masanya. 10. Di manakah boleh saya dapatkan maklumat lanjut? Sekiranya anda memerlukan maklumat tambahan mengenai produk ini atau produk-produk lain yang serupa, sila menghubungi kami atau pengantara insurans anda atau layari laman web Sekiranya anda mempunyai sebarang pertanyaan, sila hubungi kami di: Generali Insurance Malaysia Berhad Reg No: 197501002042 (23820-W) Alamat: Ground Floor, Wisma Boustead, 71 Jalan Raja Chulan, 50200 Kuala Lumpur, Malaysia F +603 2031 7282 T +603 2170 8282 E Maklumat yang disediakan dalam Helaian Pendedahan Produk ini adalah ringkasan untuk rujukan yang cepat dan mudah. Terma dan syarat tepat yang terpakai dinyatakan dalam kontrak polisi. Generali Insurance Malaysia Berhad dilesenkan di bawah Akta Perkhidmatan Kewangan 2013 dan dikawal selia oleh Bank Negara Malaysia. Maklumat yang diberikan dalam pendedahan ini adalah sah pada 01Mac2024. 4 daripada 4